SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	prof. Ing. Ivo Čáp, CSc., PaedDr. Ľubomír Konrád, RNDr. Ľubomír Mucha, Tomáš Gonda, Jakub Kvorka, Ján Ondráš, Ladislav Ürge, Patrik Turzák	
Znalosť cudzích jazykov:	anglický	

2.	Zahraničná pracovná cesta

Štát / mesto:	Kodaň, Dánsko	
Názov a adresa 
prijímajúcej organizácie:	THE DANISH PHYSICS OLYMPIAD
Technical University of Denmark
Akademivej, Bldg. 358
DK-2800 Kongens Lyngby
Denmark	
Účel cesty:	Reprezentácia Slovenskej republiky na 44th International Physics Olympiad (Medzinárodná fyzikálna olympiáda).	
Spôsob financovania 
(kto hradí cestovné, pobytové náklady, iné výdavky):	Finančné a organizačné zabezpečenie účasti na MFO
Účasť družstva SR na 44. MFO organizačne a finančne zabezpečila Iuventa v spolupráci s predsedom Slovenskej komisie FO prof. Ing. Ivo Čápom, CSc. Cesta do miesta konania a naspäť sa uskutočnila letecky, pobyt v mieste konania súťaže organizačne a finančne zabezpečoval organizátor. Iuventa uhradila účastnícky poplatok za delegáciu (súťažiaci, dvaja vedúci a pozorovateľ) vo výške 5 400 EUR a cestovné výdavky. 
Náklady účasti hosťa boli hradené zo súkromných zdrojov.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
7. – 15. 7. 2013	Priebeh podujatia
Olympiáda sa konala pod záštitou Jeho kráľovskej výsosti korunného princa Frederika. Hlavným organizátorom podujatia bola Technical university of Denmark (DTU) a University of Copenhagen. V rámci sprievodného programu navštívili študenti i vedúci Ústav Nielse Bohra, ktorý sa stal školou kvantovej fyziky na začiatku 20. storočia a kde okrem Nielse Bohra posôbili osobnosti ako Wolfgang Pauli, Werner Heisenberg, Paul Dirac a ďalší. V rámci prednášok sa spomínali slávne osobnosti dejín vedy, ktoré v Kodani pôsobili, ako sú Tycho Brahe,  Hans Christian Oersted, Ejnar Hertzsprung a ďalší. Zaujímavé boli i pohľady na do dánskej histórie ale aj súčasnosti počas krátkych výletov.	
7. – 15. 7. 2013	Pre vlastnú súťaž usporiadatelia pripravili zaujímavé úlohy, tri teoretické a dve experimentálne. Prvá úloha bola zameraná na analýzu a opis pohybu meteoritu Maribo, ktorý dopadol v Dánsku 17. 1. 2009. Druhá úloha bola zameraná na vysvetlenie princípu a aplikáciu generátora pary využívajúceho premenu energie slnečného žiarenia výrobu pary v roztoku strieborných nanočastíc. Tretia teoretická úloha bola zameraná na opis vlastností grónskeho ľadovca, jeho pohyb, roztápanie a datovanie udalostí pomocou analýzy ľadových vrstiev. Prvá experimentálna úloha bola zameraná na meranie rýchlosti svetla v kvapaline a v optickom vlákne s použitím laserového dĺžkomera. V druhej experimentálnej úlohe študenti vyšetrovali vlastnosti solárneho článku a možnosti jeho využitia na získavanie energie zo slnečného žiarenia. Zadania úloh sa nachádzajú na stránke olympiády www.ipho2013.dk a preklad do slovenčiny na http://fo.uniza.sk.  
	Študenti mali k dispozícii slovenský preklad úloh, ktorý pripravili vedúci delegácie. Na riešenie teoretických i experimentálnych úloh mali študenti po 5 hodín. Riešenia študentov opravili nezávisle organizátori i vedúci delegácie a výsledné hodnotenie bolo výsledkom moderácie.	
7. – 15. 7. 2013		Za riešenie úloh bolo možné získať maximálne 50 bodov. Na základe bodového hodnotenia riešení úloh zostavili organizátori poradie súťažiacich a medzinárodný výbor stanovil hranice pre jednotlivé druhy ocenenia. Hranica pre zisk zlatej medaily bola stanovená na 38,6 bodu, striebornej 29,5 bodu a bronzovej 21,5 bodu. Hranica úspešnosti bola stanovená na 16,7 bodu. Celkove bolo udelených 41 zlatých medailí, 64 strieborných medailí, 101 bronzových medailí a 64 čestných uznaní. Celkove bolo úspešných 270 (71 %) súťažiacich. Výsledky úspešných riešiteľov boli zverejnené, zoznam neúspešných riešiteľov a ich bodový zisk sa nezverejňujú.
	Vlastná súťaž bola kvalitne pripravená, organizátori zabezpečili vhodné podmienky pre prácu študentov i pre hodnotenie výsledkov. Počas súťaže ani po jej skončení nebola vznesená žiadna pripomienka k objektivite súťaže.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
Sunday 7 July	Arrival and registration	
Monday 8 July	Official opening ceremony, discussion and translation of theoretical problems
Excursion to Dyrehaven	
Tuesday 9 July	Theoretical examination. Tour at Niels Bohr Institute (NBI) and HCØ (including entertainment lectures) 	
Wednesday 10 July	Free time in Copenhagen, Excursion to Tivoli (Sciencetalents) - making experiments at the amusements
Discussion and translation of experimental problems	
Thursday 11 July	Experimental examination. Tour around DTU (Technical University of Denmark) - Science show, history of technology, eco-car, Center for Electron Nanoscopy, radio dead room. Midtermparty at DTU (S-Huset) with live band ("Dødspop patruljen") 	
Friday 12 July	Excursion to Experimentarium, Copenhagen City Hall and Tivoli Friday Rock (artist: Marie Key and Fallulah) 	
Saturday 13 July	Excursion to Roskilde Viking Museum, Roskilde Cathedral and Lejre Museum. Pizza in "Kongens Have". 	
Sunday 14 July	International Board Meeting, Official closing ceremony
Closing party at DTU (S-Huset)	
Monday 15 July	Departure	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčanie pre MŠ SR
V súvislosti s transformovaním školstva na Slovensku by sa mala väčšia pozornosť venovať osobitnej starostlivosti o mimoriadne talentovaných žiakov nielen v športe a umení ale aj v prírodných a technických vedách. Vzhľadom na klesajúci záujem žiakov i učiteľov v tomto smere možno očakávať v blízkej budúcnosti ďalší pokles úspešnosti našich žiakov v medzinárodných prírodovedných súťažiach. Významnou súčasťou práce s talentami musí byť systémová práca v rámci základných a stredných škôl, ktorá v súčasnosti neexistuje. Táto práca sa však nestane realitou, ak nebude legislatívne zakotvená v zákone a následných vykonávacích predpisoch.
Zo skúseností z predchádzajúcich rokov vyplýva, že úspešná reprezentácia je podmienená kvalitnou prípravou súťažného družstva, ktorú možno realizovať iba nad rámec bežnej školskej výučby. Odporúčame preto podporovať systém sústredení pre výber najlepších riešiteľov olympiád s perspektívou účasti v medzinárodnej súťaži a prijať opatrenia, aby sa mohla príprava konať v už vybudovaných tradičných vzdelávacích centrách.	
Nasledujúci 44. ročník Medzinárodnej fyzikálnej olympiády
45. ročník MFO sa uskutoční v termíne 13. 7. – 21. 7.  2014 v Astane, Kazachstan.
Podľa štatútu MFO pozývajú organizátori národnú reprezentáciu so štandardným zložením 5 žiakov a 2 vedúci a ďalších členov ako pozorovateľov a hostí. Pre rok 2013 navrhujeme zloženie oficiálnej delegácie:
5 žiakov + 2 vedúci + 1 pozorovateľ.
Účastnícky poplatok sa predpokladá ako obvykle za celú navrhovanú delegáciu 5 200 EUR.	

6.	Prehľad prinesenej dokumentácie a miesto jej uloženia 

Vyúčtovanie zahraničnej pracovnej cesty - IUVENTA	

7.	Osobitne vyhodnotený očakávaný prínos ZPC 

Výsledky slovenského družstva v 44. ročníku MFO predstavujú pokles úrovne oproti predchádzajúcemu obdobiu. Ziskom štyroch bronzových medailí zaujala slovenská reprezentácia umiestnenie v prvej polovici zúčastnených krajín. Iba jeden súťažiaci dosiahol nadpolovičný počet bodov (27,6 z 50 možných). 
	Ako vidno z prehľadu, výsledky Slovenska i Českej republiky sú prakticky rovnaké, aj poradie v rámci všetkých krajín, ale aj Európy alebo krajín EU je priemerné až podpriemerné.
         Vývoj celkových výsledkov možno posudzovať podľa neoficiálneho poradia krajín, prípadne podľa zisku medailí a ďalších ocenení. Vývoj umiestnenia družstva SR (pre porovnanie i družstva ČR, ktoré má spoločné východiskové podmienky) za uplynulých 10 rokov je v nasledujúcej tabuľke. Desaťročné priemerné umiestnenie družstva SR okolo 24. miesta je pri priemernej účasti 75 krajín umiestnenie v prvej tretine. Vidno tiež, že priemerné umiestnenie SR a ČR je prakticky rovnaké, čo zodpovedá rovnakým východiskovým podmienkam a veľmi podobnému systému prípravy. Výsledky za posledné tri roky však majú klesajúcu úroveň a v tomto roku sa dostali výrazne pod dlhodobý priemer. 	
1.	Nároky MFO značne prekračujú úroveň bežnej stredoškolskej výučby. Súťaž je určená pre mimoriadne nadaných študentov stredných škôl. Dobré výsledky našich študentov sú podmienené jednak ich mimoriadnym talentom, jednak mimoškolskou prípravou (tréningom), ktorú organizuje najmä Slovenská komisia FO v spolupráci s Jednotou slovenských matematikov a fyzikov. Systém prípravných sústredení v kombinácii s Fyzikálnym korešpondenčným seminárom sa ukazuje ako účinný nástroj pre neformálnu prípravu študentov. Klesajúca úroveň našej reprezentácie významne súvisí s klesajúcou podporov talentovej prípravy. V roku 2012 sa skončil projekt APVV  „Vyhľadávanie a vzdelávanie talentov vo fyzike na základných a stredných školách prostredníctvom súťaží“, ktorý významne prispel k úrovni družstva, čo vidno na vynikajúcich výsledkoch v predchádzajúcich rokoch počas trvania projektu. Ďalším negatívnym javom je výrazné zníženie podpory prípravy talentov značným obmedzením financovania Jednoty slovenských matematikov a fyzikov, ktorá tradične túto činnosť organizovala. Na výsledkoch sa výrazne prejavil i nový spôsob zabezpečovania prípravy prostredníctvom Iuventy. Povinnosť organizovať prípravu v Bratislave neumožnila využiť dlhoročne budované experimentálne pracovisko pre prípravu družstva na TU Košice. Výrazne zredukovaná experimentálna príprava významne znížila úspešnosť našich žiakov najmä v experimentálnych úlohách.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Súhlasím so zverejnením tejto správy na internete

Dátum:	26.7.2013	
Správu vypracoval
(meno a priezvisko, podpis):	prof. Ing. Ivo Čáp, CSc.	
Správu schválil
(meno a priezvisko, podpis):